ທາງການລາວ ສົ່ງ ຊາວເກົາຫຼີເໜືອ 9 ຄົນທີ່​ໂຕນໜີມາ ໄປໃຫ້ຈີນ
​ເກົາຫລີ​ໃຕ້ ກ່າວວ່າ ທາງ​ການລາວ ໄດ້ປະຕິ​ເສດ “ຢ່າງບໍ່ຄາດຄິດ” ຕໍ່ຄໍາຮຽກຮ້ອງ ຈາກທາງເກົາຫຼີໃຕ້ ທີ່ຂໍໃຫ້ສົ່ງພວກກ່ຽວ ​ໄປ​ຍັງກຸງໂຊລນັ້ນ.
ສປປ ລາວໄດ້ຈັດສົ່ງຊາວເກົາຫຼີເໜືອ 9 ຄົນ ທີ່ໜີອອກຈາກ ປະເທດທີ່ຍາກຈົນຂອງເຂົາເຈົ້າມານັ້ນ ໄປໃຫ້ຈີນ ຊຶ່ງພາໃຫ້ ມີຄວາມຢ້ານກົວກັນວ່າ ພວກທີ່ໂຕນໜີມານັ້ນອາດຈະຖືກ ທາງການຈີນ ສົງກັບຄືນໄປເກົາຫຼີເໜືອ ບ່ອນທີ່ມີທາງວ່າ ພວກເຂົາເຈົ້າຈະປະເຊີນກັບການຖືກລົງໂທດຢ່າງສາຫັດນັ້ນ ແຫຼ່ງຂ່າວເກົາຫຼີໃຕ້ ທີ່ເຮັດວຽກປະສານງານກັບພວກທີ່ໂຕນ ໜີມາ ແລະໄດ້ຕິດຕໍ່ພົວພັນກັບ ຊາວເກົາຫຼີເໜືອ 9 ຄົນນັ້ນ ໄດ້ຢືນຢັນກັບ VOA ວ່າ ພວກເຂົາເຈົ້າໄດ້ບິນອອກຈາກນະ ຄອນຫລວງວຽງຈັນ ໄປຍັງເມືອງຄຸນໝິງ ທາງພາກຕາເວັນ ຕົກສຽງໃຕ້ຂອງຈີນ ໃນວັນ ຈັນຜ່ານມານີ້ ກ່ອນໜ້ານີ້ ອົງການຂ່າວ Yonhup ຂອງເກົາຫຼີໃຕ້ ໄດ້ລາຍງານຂ່າວ ກ່ຽວກັບພວກ ໂຕນໜີມາ 9 ຄົນດັ່ງກ່າວ ທີ່ ຢົນຮັບ ເວົ້າວ່າ ມີອາຍຸໃນລະຫວ່າງ 15-23 ປີ ລາຍງານ ຂ່າວ ຢົນຮັບ ອ້າງຄໍາເວົ້າຂອງເຈົ້າໜ້າທີ່ຄົນນຶ່ງ ທີ່ປະສົງບໍ່ອອກນາມ ຂອງກະຊວງການ ຕ່າງປະເທດເກົາຫລີໃຕ້ ທີ່ກ່າວວ່າ ທາງການລາວໄດ້ປະຕິເສດ “ຢ່າງບໍ່ຄາດຄິດ” ຕໍ່ຄໍາ ຮຽກ ຮ້ອງ ຈາກທາງເກົາຫຼີໃຕ້ ໃຫ້ສົ່ງພວກກ່ຽວ ໄປຍັງກຸງ ໂຊລ ລາວ ແລະບັນດາປະເທດອື່ນໆໃນຂົງເຂດເອເຊຍຕາເວັນອອກສຽງໃຕ້ ແມ່ນຈຸດໝາຍ ປາຍທາງທີ່ນິຍົມກັນໄປ ຂອງພວກຊາວເກົາຫລີເໜືອ ທີ່ໂຕນໜີອອກຈາກປະເທດ ທີ່ ສ່ວນໃຫຍ່ແລ້ວແມ່ນລັກລອບອອກມາຜ່ານປະເທດຈີນ ແລະໃນທີ່ສຸດ ກໍໄປຕັ້ງຖິ່ນຖານ ຢູ່ເກົາຫຼີໃຕ້ ມີຫລາຍໆຄົນລັກລອບຜ່ານຈີນ ລົງໄປປະເທດລາວ ໄປຫາສະຖານທູດເກົາຫລີໃຕ້ ເຖິງແມ່ນວ່າຈະມີການປະທ້ວງຈາກພວກກຸ່ມສິດທິມະນຸດກໍຕາມ ຈີນແມ່ນໄດ້ຈັດສົ່ງ ພວກອົບພະຍົບເຫລົ່ານັ້ນ ກັບຄືນໄປເກົາຫຼີເໜືອເປັນປະຈໍາ ປັກກິ່ງຖືພວກທີ່ໂຕນໜີ ວ່າເປັນພວກລັກລອບອອກເມືອງຜິດກົດໝາຍ ທີ່ໂຕນໜີໄປ ຍ້ອນເຫດຜົນທາງດ້ານ ເສດຖະກິດ ບໍ່ແມ່ນຍ້ອນວ່າ ພວກເຂົາເຈົ້າປະເຊີນກັບການລົງໂທດ ທາງການເມືອງ